ประจําเดือนไม่มา 2 เดือนแล้วแต่ตรวจแล้ว ไม่ท้องแล้วเผลอหลั่งในแบบไม่ตั้งใจแบบนี้จะทำให้ท้องได้ไหมคะ
สวัสดีค่ะ หากได้ตรวจหาการตั้งครรภ์ แล้วไม่พบว่ามีการตั้งครรภ์เกิดขึ้น ดังนั้น การที่ประจำเดือนไม่มานาน 2 เดือน จึงไม่ได้เกิดจากการตั้งครรภ์จากการมีเพศสัมพันธ์ก่อนหน้านั้น แต่หากหลังจากที่ตรวจไป ได้มีเพศสัมพันธ์อีก ก็ย่อมจะมีโอกาสตั้งครรภ์ได้ ดังนั้น หลังจากที่มีเพศสัมพันธ์ไปแล้วประมาณ 2 สัปดาห์ ก็ควรตรวจหาการตั้งครรภ์ดูอีกครั้งค่ะสำหรับการที่ประจำเดือนไม่มา ก็อาจเกิดจากสาเหตุต่างๆ เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แต่หากไม่มานานเกิน 3 เดือน ก็ควรไปพบแพทย์เพื่อหาสาเหตุอื่นๆ เช่น มีภาวะไทรอยด์ฮอร์โมนผิดปกติ การผลิตฮอร์โมนของรังไข่ผิดปกติ มีพังผืดในมดลูก เป็นต้น